Last saved by: Géczi Štefan

OKRESNÁ PROKURATÚRA RIMAVSKÁ SOBOTA 
Jesenského 1, 979 80 Rimavská Sobota 1

Číslo: 1 Pv 132/15/6609-33	Rimavská Sobota 17.02.2017 
EEČ: 2-49-51-2017
U Z N E S E N I E
Trestná vec:	obv. XXXXX
Trestný čin:	prečin: nebezpečné vyhrážanie podľa § 360 odsek 1, odsek 2 písmeno b Trestného zákona
Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 18, Slovensko
povolanie: XXXXX
väzba: nie
ktorý je trestne stíhaný pre trestný čin:
-	prečin: nebezpečné vyhrážanie podľa § 360 odsek 1, odsek 2 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 11.1.2016, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14. 12. 2014 okolo 09.30 hod v obci XXXXX, zo svojho rodinného domu č. 18, cez otvorené okno, sa vyhrážal svojmu susedovi XXXXX, XXXXX ktorý bol v tom čase na hranici pozemkov ich domov tak, že ho poleje benzínom a zapáli, keď to nebude čakať a nebudú tam svedkovia, že poleje benzínom jeho husi, kone, dom aj stodolu a všetci budú horieť a že skončí s guľkou v hlave, čím u poškodeného XXXXX vzbudil dôvodnú obavu, že svoje vyhrážky uskutoční 
Uznesením prokurátora Okresnej prokuratúry Rimavská Sobota zo dňa 11.1.2016, spisová značka XXXXX, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora Okresnej prokuratúry Rimavská Sobota z 11. 01. 2016, sp. zn.: XXXXX, právoplatného 18. 01. 2016 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, stíhaného pre prečin nebezpečného vyhrážania podľa § 360 ods. 1, ods. 2 písm. b) Trestného zákona na tom skutkovom základe, že dňa 14. 12. 2014 okolo 09.30 hod v obci XXXXX, zo svojho rodinného domu č. 18, cez otvorené okno, sa vyhrážal svojmu susedovi XXXXX, XXXXX ktorý bol v tom čase na hranici pozemkov ich domov tak, že ho poleje benzínom a zapáli, keď to nebude čakať a nebudú tam svedkovia, že poleje benzínom jeho husi, kone, dom aj stodolu a všetci budú horieť a že skončí s guľkou v hlave, čím u poškodeného XXXXX vzbudil dôvodnú obavu, že svoje vyhrážky uskutoční. 

Podľa § 216 ods. 2 Trestného poriadku bola obvinenému určená skúšobná doba 12 mesiacov. 

Po ukončení skúšobnej doby bolo v súlade s ustanovením § 217 ods. 1 Trestného poriadku skúmané, či obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam. 

Zo správy obce XXXXX z 25. 01. 2016 vyplýva, že obvinený XXXXX je v obci všeobecne hodnotený. Zo správy Okresného riaditeľstva Policajného zboru XXXXX z 26. 01. 2017 vyplýva, že obvinený sa v období od 18. 01. 2016 nedopustil žiadneho priestupku, pričom menovaný nie je vedený ako trestne stíhaná osoba v dobe od 18. 01. 2016. Z odpisu registra trestov obvineného vyplýva, že obvinený má  odpise jeden záznam a to uznesenie o podmienečnom zastavení trestného stíhania prokurátora Okresnej prokuratúry Rimavská Sobota z 11. 01. 2016, sp. zn.: XXXXX právoplatné 18. 01. 2016 vo veci prečinu podľa § 360 ods. 1, ods. 2 písm. b) Trestného zákona so skúšobnou dobou v trvaní 12 mesiacov do 18. 01. 2017. 

          Vzhľadom na to, že obvinený XXXXX v rámci skúšobnej doby viedol riadny život a sú splnené aj ďalšie podmienky v zmysle § 217 ods. 1 Trestného poriadku, rozhodol som o jeho osvedčení sa.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Géczi
prokurátor